# Øvelse i historisk fremstilling: The Sales Pitch

## Formål:

I er en gruppe bestående af imperialisme-eksperter, der vil lave en spillefilm om ét af nedenstående emner, men I mangler pengene til at komme i gang med produktionen.

I skal nu forsøge at sælge idéen om denne spillefilm til nogle af de største filmproducenter i verden, så I kan realisere drømmen om en faktuel og spændende film om en af imperialismens mange historier.

## Krav til opgaven:

1. I bliver inddelt i 5-mands grupper
2. Hver gruppe vælger ét af nedenstående emner, som jeres spillefilm skal handle om.
3. I skal nu lave et udkast til en *historisk fremstilling* af jeres udvalgte emne, som skal formidles I jeres kommende film.
4. Overvej følgende, når I laver udkastet:
   1. Hvilken *fremstilling* vil I formidle i jeres film?
   2. Hvorfor er denne *fremstilling* relevant at formidle?
   3. Hvilket materiale er relevant for at lave *fremstillingen*?
   4. Hvordan vil I formidle jeres *fremstilling*? (vinkel, plot, genre, etc.)
5. Forbered en sales pitch/salgstale, hvor fokus er at sælge jeres idé om jeres spillefilm. Lav en PPT med relevante billeder, som skal køre i baggrunden under jeres pitch.
6. Pitch'en skal vare ca. 2 minutter.
7. Gruppen skal være forberedt på at besvare spørgsmål om jeres projekt (produkt, udvikling, formål, m.m.) fra "filmproducenterne" (resten af klassen) efter pitch'en.
8. Benyt egne noter, materiale fra undervisningen og evt. yderligere informationssøgning i jeres produktudvikling.

De grupper, der ikke fremlægger, er "filmproducenterne", og I har til opgave at spørge ind til de fremlæggendes arbejdsproces og refleksioner vedr. produktet. Endeligt skal I vurdere, om I vil investere i produktet.

 I har første modul og ca. 20 minutter af 2. modul til at løse opgaven. I skal være klar til at fremlægge jeres produkter i sidste halvdel af 2. modul.

## Emnerne:

|  |  |
| --- | --- |
| EMNE 1 | Det britiske imperiums udbredelse af sine imperialistiske værdier til andre folkeslag. |
| EMNE 2 | Berlinkonferencens rolle i koloniseringen af Afrika |
| EMNE 3 | Konsekvenserne af imperialismen fra et nutidigt perspektiv |